หุ้นปิดเช้าบวก 4.48 จุด
หุ้นช่วงเช้าปิดที่ระดับ 974.13 จุด เพิ่มขึ้น 4.48 จุด(+0.46%) มูลค่าการซื้อขาย 18,167.42 ล้านบาท แกว่งแคบตามภูมิภาค
30 ก.ย. 2553

หุ้นช่วงเช้าปิดที่ระดับ 974.13 จุด เพิ่มขึ้น 4.48 จุด(+0.46%) มูลค่าการซื้อขาย 18,167.42 ล้านบาท แกว่งแคบตามภูมิภาค
นักวิเคราะห์ฯเผยตลาดหุ้นไทยเช้านี้แกว่งตัวในกรอบแคบ ทิศทางเดียวกับตลาดหุ้นอื่นในภูมิภาคเอเชียที่เคลื่อนไหวบวก-ลบเล็กน้อย โดยภาพรวมวันนี้ส่วนใหญ่เป็นการเล่นหุ้นขนาดเล็ก ทำให้ตลาดฯปรับตัวขึ้นไปไม่ได้มาก ส่วนหุ้นใหญ่ก็ยังคงมีเม็ดเงินจากต่างชาติเข้ามาซื้ออยู่บ้างแต่เริ่มน้อยลง ส่วนปัจจัยในต่างประเทศขณะนี้มองว่ายังไม่มีเรื่องอะไรที่ส่งผลต่อตลาดหุ้นไทย เนื่องจากตลาดหุ้นไทยอิงกับปัจจัยในประเทศเป็นหลัก ช่วงบ่ายตลาดฯแกว่งแคบ แต่ทั้งนี้ต้องรอติดตามดูว่าตลาดหุ้นอื่นในภูมิภาคจะฟื้นตัวขึ้นหรือไม่ ซึ่งถ้าฟื้นตลาดบ้านเราก็คงปรับตัวขึ้นได้ พร้อมให้กรอบการแกว่งที่ 968-975 จุด
ตลาดหลักทรัพย์ ปิดตลาดช่วงเช้าวันนี้ที่ระดับ 974.13 จุด เพิ่มขึ้น 4.48 จุด(+0.46%) มูลค่าการซื้อขาย 18,167.42 ล้าน  
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 974.46 จุด และแตะจุดต่ำสุดของช่วงเช้าที่ระดับ 968.30 จุด    
นายเตชธร ลาภอุดมสุข ผู้อำนวยการอาวุโสฝ่ายบริหารหลักทรัพย์และผลิตภัณฑ์ตราสารอนุพันธ์ บล.เอเชียพลัส กล่าวว่า ตลาดหุ้นไทยเช้านี้แกว่งตัวในกรอบแคบทิศทางเดียวกับตลาดหุ้นอื่นในภูมิภาคเอเชียที่เคลื่อนไหวบวก-ลบเล็กน้อย โดยภาพรวมวันนี้เป็นการเล่นหุ้นขนาดเล็กมากขึ้น จึงทำให้ตลาดฯปรับตัวขึ้นไปไม่ได้มากนัก ขณะที่ Fund Flow แม้จะยังคงเข้ามาลงทุนในหุ้นขนาดใหญ่บ้าง แต่อาจเริ่มซื้อน้อยลง
"ตลาดฯ ช่วงนี้เหมือนระมัดระวังมากขึ้น ภาพรวมตลาดหุ้นก็ไปเล่นที่หุ้นขนาดเล็กมากขึ้น วันนี้แรงซื้อหุ้นหลักๆก็ยังค่อนข้างเบาทำให้ตลาดปรับขึ้นไม่ได้มาก และโอกาสอ่อนตัวลงในระหว่างวันก็ยังคงมีอยู่ก็ต้องระวัง"นายเตชธร กล่าว
ส่วนปัจจัยในต่างประเทศขณะนี้มองว่ายังไม่มีเรื่องอะไรที่ส่งผลกระทบต่อตลาดหุ้นไทย เนื่องจากตลาดหุ้นไทยจะอิงกับปัจจัยในประเทศเป็นหลัก
แนวโน้มการลงทุนในช่วงบ่าย นายเตชธร กล่าวว่า ตลาดฯคงจะแกว่งกรอบแคบ แต่ทั้งนี้ก็ต้องรอดูว่าช่วงบ่ายตลาดหุ้นอื่นในเอเชียจะเป็นอย่างไร จะฟื้นตัวได้หรือไม่ ซึ่งถ้าฟื้นก็คงทำให้ตลาดหุ้นไทยฟื้นตามไปด้วย พร้อมให้กรอบการแกว่งที่ 968-975 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           BANPU  มูลค่าการซื้อขาย 1,197.90  ล้านบาท ปิดที่  720.00  บาท เพิ่มขึ้น 10.00 บาท          PTTAR  มูลค่าการซื้อขาย 1,097.24  ล้านบาท ปิดที่   27.75  บาท เพิ่มขึ้น  0.25 บาท          PTTEP  มูลค่าการซื้อขาย   705.00  ล้านบาท ปิดที่  153.00  บาท เพิ่มขึ้น  1.00 บาท             TCAP   มูลค่าการซื้อขาย   690.61  ล้านบาท ปิดที่   41.25  บาท เพิ่มขึ้น  1.25 บาท                    SCB    มูลค่าการซื้อขาย   666.04  ล้านบาท ปิดที่  104.50  บาท เพิ่มขึ้น  0.50 บาท